Gazakoʻtdoshlar
Gazakoʻtdoshlar (Gentianaceae) — ikki urugʻ pallali oʻsimliklar sinfiga mansub tutash tojli oʻsimliklar oilasi. Gullari yirik, yorqin tusli, tugunchasi 1—2 chanoqli (uyali), mevasi — koʻsakcha. Yer yuzida 70 turkumga mansub 1000 ga yakin turi bor. Oʻzbekistonda 4 turkumga mansub 15 turi usadi. Ayrim turlaridan xalq tabobatida Dorivor oʻsimlik sifatida foydalaniladi.